) pitää pakolais- ja siirtolaistilannetta poikkeuksellisena ja aikoo puhua asiasta myös Ruotsin-kollegansa kanssa, koska suurin osa hakijoista tulee nyt Suomeen länsirajalta Ruotsin kautta. Arkistokuva.

Pääministeri Juha Sipilä (kesk. ) pitää pakolais- ja siirtolaistilannetta poikkeuksellisena ja aikoo puhua asiasta myös Ruotsin-kollegansa kanssa, koska suurin osa hakijoista tulee nyt Suomeen länsirajalta Ruotsin kautta. Arkistokuva.

Pääministeri Juha Sipilä (kesk. ) pitää pakolais- ja siirtolaistilannetta poikkeuksellisena ja aikoo puhua asiasta myös Ruotsin-kollegansa kanssa, koska suurin osa hakijoista tulee nyt Suomeen länsirajalta Ruotsin kautta. Arkistokuva.

Kansainvälistä suojelua hakevien määrä on vuoden 2015 kesästä lähtien kasvanut Suomessa ennennäkemättömällä tavalla. Turvapaikanhakijoita on saapunut tänä vuonna jo yli 10 000, kun koko edellisvuonna hakijoita oli yhteensä 3651. Tämän vuoden hakijoista noin 6000 on irakilaisia. Suomi valmistautuu 30 000 turvapaikanhakijan vastaanottoon tänä vuonna. Suomen tilanne heijastelee hakijamäärien kasvua kaikkialla Euroopassa. Lähde: Valtioneuvosto

Voi sanoa, että kyse on nyt hyvin poikkeuksellisesta tilanteesta, aloitti pääministeri Juha Sipilä (kesk.) hallituksen tiedotustilaisuuden turvapaikanhakijoiden määrän yltymisestä Suomessa ja erityisesti Tornion seudulla.

– Pidän jo meidän taloustilannettamme pienempänä ongelmana kuin mikä tämä on, Sipilä sanoi.

– Meidän ulkorajoilta pääsee nyt läpi niin paljon ihmisiä, hän sanoi myöhemmin.

Sisäministeri Petteri Orpo (kok.) kertoi, että ensivaiheen vastaanottoyksikön perustamisen lisäksi valvontaa ja tulijoiden rekisteröimistä tehostetaan Tornion rajaseudulla, länsirajalla. Sisäministerin mukaan Suomi pyrkii nyt tavoittamaan "jokaisen laittomasti maahan tulevan" näiden rekisteröimiseksi turvapaikanhakijoiksi. Myös käännytyksiä nopeutetaan.

Suomeen tulijoiden määrät ovat viime päivinä nousseet ennenkokemattomalle tasolle.

– Eilen tuli reilu 500 hakijaa, tänään odotamme noin 800 tai jopa tuhatta tulijaa, Orpo sanoi viitaten tietojenvaihtoon Ruotsin viranomaisten kanssa.

Vertailuna esimerkiksi koko vuonna 2014 turvapaikanhakijoita saapui Suomeen alle 4000.

Suomeen tulee hakijoita nyt ennen kaikkea Ruotsin kautta, ja Ruotsin viranomaisilta on saatu arvioita sieltä Suomeen siirtyvien henkilöiden määrästä. Tulijoiden suurin ryhmä on irakilaiset, joista osa ilmoittaa ruotsalaismedian mukaan sikäläisille viranomaisille haluavansa nimenomaan Suomeen hakemaan turvapaikkaa.

Sisäministeriön kansliapäällikkö Päivi Nerg kertoi, että pääministeri Sipilä tulee ottamaan Tornion tilanteen ja Ruotsin toiminnan esille tapaamisessaan Ruotsin pääministerin kanssa, minkä lisäksi asiasta keskustellaan virkamiesteitse.

Periaatteessa turvapaikanhakijoiden tulisi Dublinin sopimuksen mukaan hakea turvapaikkaa ensimmäisestä EU-maasta, johon saapuvat, mutta periaatteesta on Euroopassa osin luovuttu pakolais- ja siirtolaistilanteen yltyessä tänä kesänä.

Sisäministeri Orpo korosti, että nykymaailmassa rajoja ei voida vain yksinkertaisesti sulkea.

Sisäministeriön asiantuntijan mukaan ennen kaikkea Suomessa jo oleva irakilaisyhteisö vaikuttaa siihen, että irakilaisten hakijoiden osuus korostuu Suomessa. Lisäksi tällä viikolla on uutisoitu, että Suomi on viime vuosina hyväksynyt suuremman osan irakilaisten hakemuksista kuin esimerkiksi pohjoiset naapurimaat. Mahdollisia vetovoimatekijöitä selvitetään, Nerg sanoi.

Tornion seudun tilanne on vaikea. Suomen Punainen Risti ja viranomaiset varautuvat tänään tilanteeseen, jossa suuri joukko tulijoita ei lakkopäivän vuoksi saa jatkoyhteyksiä ja samaan aikaan sää on muuttumassa huonoksi. Kahteen torniolaiseen palloiluhalliin ja yritystalo Lappian tiloihin rakennetaan parhaillaan hätämajoitustiloja, jotka on tarkoitus saada käyttöön vielä perjantaina.

Pääministeri Sipilän mukaan EU:n sisäministereiden tulevan tapaamisen keskipiste ei enää ole kiistelty taakanjakomekanismi. Sipilän mukaan nyt yritetään ennen kaikkea löytää keinot helpottaa ongelmaa ja hillitä kansainvaellusta jo kriisin alkupäässä, koska Euroopan maat alkavat kuormittua. Sipilä korosti YK:n pakolaisleirien käyttöä.